stanford-oval/wikipedia huggingface dataset:
קארל ות'רס
הערות שוליים

↑  Rose, Mike (14 בינואר 2023). "Today's famous birthdays list for January 14, 2023 includes celebrities Dave Grohl, Carl Weathers". The Plain Dealer. ארכיון מ-14 בינואר 2023. נבדק ב-14 בינואר 2023. {{cite news}}:  (עזרה)
↑  Kennedy, Mark (2 בפברואר 2024). "Rocky actor, New Orleans native Carl Weathers dies". WWL-TV. ארכיון מ-3 בפברואר 2024. נבדק ב-2 בפברואר 2024. {{cite news}}:  (עזרה)
↑  LaMarre, Tom (29 באוקטובר 2022). "Carl Weathers Was a Raider Before Becoming Apollo Creed". Sports Illustrated Las Vegas Raiders News, Analysis and More. ארכיון מ-29 באוקטובר 2022. נבדק ב-2 בפברואר 2024. {{cite web}}:  (עזרה)
↑  "Edmonton Journal 28 Sep 1971, page 54". Newspapers.com. ארכיון מ-3 בפברואר 2024. נבדק ב-2 בפברואר 2024. {{cite web}}:  (עזרה)
↑  Peters, Ida. "The Afro American". ארכיון מ-29 בינואר 2022. נבדק ב-9 בפברואר 2015. {{cite web}}:  (עזרה)
↑  Arnold, Gary (25 ביוני 1979). "Carl Weathers of 'Rocky II,' in Search of Something Cerebral". The Washington Post. ארכיון מ-30 בינואר 2019. נבדק ב-22 ביולי 2017. {{cite news}}:  (עזרה)
↑  השחקן קארל וות'רס ("רוקי") הלך לעולמו בגיל 76, באתר ynet, 2 בפברואר 2024
↑  Pedersen, Erik (2024-02-02). "Carl Weathers Dies: 'Rocky' & 'Predator' Star Who Appeared In 'Happy Gilmore', 'The Mandalorian' & More Was 76". Deadline (באנגלית אמריקאית). ארכיון מ-2 בפברואר 2024. נבדק ב-2024-02-02. {{cite web}}:  (עזרה)
↑  Barnes, Mike; Kit, Borys (2 בפברואר 2024). "Carl Weathers, Apollo Creed in the Rocky Films, Dies at 76". The Hollywood Reporter. ארכיון מ-2 בפברואר 2024. נבדק ב-2 בפברואר 2024. {{cite news}}:  (עזרה)
| --- | --- |
בקרת זהויות :  NLI: 987007339651505171  PLWABN: 9810573534005606  BIBSYS: 11001298  BNE: XX1174779  BnF: cb13901046p (data)  GND: 1268251690  ISNI: 0000 0001 0857 3610  LCCN: no99054544  NKC: xx0318377  NLA: 41317104  NLK: KAC2020L9133  NTA: 074044443  SNAC: w6vt1tks  SUDOC: 172411351  Trove: 1454124  VIAF: 49409745   WorldCat (עם VIAF): 49409745
לה הוגא

| --- | --- |
סמל לה הוגאסמל לה הוגא

 מדינה:  צרפת צרפת
 חבל:  אוקסיטניה (חבל מנהלי) אוקסיטניה
 מחוז:  ז'ר
 ראש העיר:  פייר ג'ישנה
 שטח:  31.51 קמ"ר
 גובה:  148 מטרים
 אוכלוסייה:  ‏
  ‑ בעיר:  1,170 (1 בינואר 2021)
  ‑ צפיפות:  36 נפש לקמ"ר (2011)
 קואורדינטות:  43°46′34″N 0°10′46″W﻿ / ﻿43.77611°N 0.17944°W﻿ / 43.77611; -0.17944
 אזור זמן:  UTC +1
 http://www.lehouga.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי לה הוגא(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי לה הוגא(למפת אוקסיטניה (חבל מנהלי) רגילה) מונפלייה נים קרקסון פרפיניאן מנד בזייה טולוז אלבי טארב קאור אוש רודז פואה אוברן-רון-אלפ פ.א. קד.  אקיטן החדשה הים התיכון א. ספרדלה הוגא(למפת אוקסיטניה (חבל מנהלי) מוגדלת) מונפלייה נים קרקסון פרפיניאן מנד בזייה טולוז אלבי טארב קאור אוש רודז פואה אוברן-רון-אלפ פרובאנס-אלפ קוט ד'אזור  אקיטן החדשה הים התיכון א. ספרדלה הוגא  he tabBackground:;tabBorder:#aaa;defaultTab:0;
 
לה הוגא (צרפתית: le Houga) הוא כפר קטן בחבל אוקסיטניה שבדרום מערב צרפת. הכפר שוכן כ-140 ק"מ מערבית מטולוז ו-140 ק"מ דרומית מבורדו ובו 1,221 תושבים (נכון ל-2011).
מקור שם הכפר הוא מהשפה הגסקונית שבה heugar פירושו מקום שבו מתפתחת מושבת שרכאים. בצרפתית השרכאים מכונים פוּגֵרֵה (fougères) ולכן כינויים של תושבי המקום הוא פוֹלגַרִים (Folgariens).
ביישוב מספר אתרים תיירותיים, ביניהם כנסייה בעלת מגדל מתומן, זירה למלחמות שוורים (Course landaise) ועוד.
לה ויאנדיה

| --- | --- |

מהדורת לה ויאנדיה מן המאה ה-15
 מידע כללי
 מאת:  גיום טירל 
 שפת המקור:  צרפתית עתיקה 
 סוגה:  פרוזה 
 נושא:  מנה 
 הוצאה
 תאריך הוצאה:  1300? 
 
לה ויאנדיה (בצרפתית: Le Viandier) או לה ויאנדיה דה טאיוון (בצרפתית: Le Viandier de Taillevent - "ספר הבשרים של טאייוון") הוא ספר בישול שנכתב בימי הביניים. זהו אחד מספרי המתכונים היחידים שנכתבו בתקופה זו ונותרו עד ימינו. הספר מהווה כלי למחקר על מצרכי המזון הבסיסיים ושיטות הבישול בימי הביניים.
מחבר הספר אינו ידוע. גיום טירל (Guillaume Tirel) המכונה "טאיוון", טען כי כתב אותו, אך למעשה הוא ככל הנראה העתיק אותו וביצע גנבה ספרותית. הספר פורסם לראשונה עוד לפני שנת 1300, עשר שנים טרם הולדתו של טירל.
הגרסה המלאה הקדומה ביותר הקיימת כיום מקורה בשנת 1395, והיא מוצגת כיום בספרייה הלאומית שבפריז. גרסה נוספת, מתוך ארבע גרסאות הספר ששרדו עד ימינו, מוצגת בספריית הוותיקן. גרסת הוותיקן הודפסה מחדש והופצה בשנת 1892 בידי ג'רום פישון (Jérôme Pichon) וז'ורז' ויקר (Georges Vicaire). גרסה נוספת של הספר מצויה בספריית מזראן שבפריז.
הדפסתו הראשונה של הספר נעשתה ב-1485, בגרסה שונה מכתבי היד.
ראו גם

מטבח ימי הביניים
לומאנה טרזור לואה לואה

לומאנה טרזור לואה לואה (בצרפתית: Trésor Lomana LuaLua; נולד ב-28 בדצמבר 1980) הידוע יותר בכינוייו "לואה-לואה" הוא כדורגלן עבר קונגולזי ששיחק בעמדות הקיצוני הימני והחלוץ ובנבחרת הרפובליקה של קונגו.
לואה לואה התחיל את הקריירה שלו בקבוצת קולצ'סטר יונייטד האנגלית מהליגה הראשונה בעונת 1998–1999. הוא המשיך לשחק בקולצ'סטר עד לשנת 2000. במהלך עונות המשחק שלו בקולצ'סטר הוא הפגין יכולת משחק טובה. בעקבות זאת החתימה אותו קבוצת ניוקאסל יונייטד והוא שיחק בה מעונת 2000/2001 עד עונת 2003/2004, תמורת 2.5 מיליון אירו. לאחר מכן הוא חתם בקבוצת פורטסמות' תמורת סכום של 1.75 מיליון לירות שטרלינג. לומאנו סיפר כי לאחר מות בנו מדלקת ריאות, הייתה זו תמיכתו של אברהם גרנט שמנעה ממנו לפרוש מכדורגל מקצועני.
לום

ערך זה עוסק בכלי עבודה. אם התכוונתם למשמעות אחרת, ראו .
פירוק משטח עץ בעזרת לום
לוֹם (מהשפות הסלאביות, לדוגמה פולנית Łom; על פי האקדמיה ללשון העברית: קַנְטָר) הוא מוט ברזל בעל צורה ייחודית המשמש ככלי עבודה. השימושים העיקריים של הלום הם: פירוק ארגזים ומשטחי עץ, סיוע לפירוק והרכבה של חלקי מיכון כבדים ופריצה.
קיימים סוגים שונים של לומים. הלומים הקצרים (כ-50–80 סנטימטרים) הם לרוב בעלי קצה אחד המכופף בזווית הקרובה לזווית ישרה ובקצהו מעקר - מעין מזלג דו-ראשי המיועד לעקירת מסמרים. קצהו השני של הלום מכופף קלות וקצהו להב שטוח דוגמת מברג.
"תנו לי נקודת אחיזה ואוכל להזיז את העולם"
הלומים הארוכים, העשויים להגיע עד אורך של 1.80 מטר, הם לרוב ישרים. בקצה אחד של הלום קיים להב שטוח והקצה השני הוא לעיתים בצורת המוט, בצורת חוד, או בצורת גולה פחוסה המאפשרת להשתמש בו כעין פטיש.
ביחידות צה"ל שבהן נעשה שימוש בלומים ארוכים מקובל לכנות את הכלי "לום-חש"ן" או "מוט-לום".
הפעולה של הלום מבוססת על עיקרון  המנוף, מכשיר המנצל את פעולת המומנט. באמרה המיוחסת לארכימדס נאמר: "תנו לי נקודת אחיזה ואוכל להזיז את העולם". כח הפועל בקצה זרוע ארוכה מאפשר הזזת גוף שמשקלו גדול.
הלום משמש גם ככלי נשק מאולתר לקרב פנים אל פנים.
לודוויג השלישי, הדוכס הגדול של הסן

לודוויג השלישי, הדוכס הגדול של הסן (בגרמנית: Ludwig III. von Hessen und bei Rhein;‏ 9 ביוני 1806 – 13 ביוני 1877) היה הדוכס הגדול של הדוכסות הגדולה של הסן, בין השנים 1848–1877.
ביוגרפיה > ילדותו

לודוויג נולד ב-9 ביוני 1806 בדרמשטאדט שהשתייכה לרוזנות הסן-דרמשטדט, ללודוויג השני, הדוכס הגדול של הסן, ולווילהלמינה, נסיכת באדן, בתם של קרל לודוויג, נסיך הכתר של באדן ושל אמליה, נסיכת הסן-דרמשטדט.
ביוגרפיה > שלטונו

ב-5 במרץ 1848 התפטר אביו לודוויג השני, הדוכס הגדול של הסן מכהונתו, בעקבות מהפכות אביב העמים, ולודוויג עלה במקומו לשלטון.
בשנת 1866 הצטרפה הדוכסות לאימפריה האוסטרית במלחמת אוסטריה–פרוסיה, אולם לודוויג הצליח לשמור על שלטונו אף לאחר התבוסה האוסטרית. בשנת 1870 הצטרפו כוחות הדוכסות לפרוסיה במלחמת צרפת–פרוסיה, ובינואר 1871 הצטרפה הדוכסות לאימפריה הגרמנית.
ב-13 ביוני 1877 מת לודוויג בעיר זיהיים, ואחיינו לודוויג הרביעי, הדוכס הגדול של הסן עלה במקומו לשלטון.
משפחתו

ב-26 בדצמבר 1833 התחתן לודוויג עם מתילדה קרולינה, נסיכת בוואריה, בתם של לודוויג הראשון, מלך בוואריה ותרזה, נסיכת סקסוניה-הילדבורגהאוזן. לאחר מותה, התחתן לודוויג בשנת 1868 עם הברונית מגדלנה הוכשטדטן בנישואים מורגנטיים. משתי נשותיו לא היו לו ילדים.
לאון ביילי

לאון ביילי באטלר (באנגלית: Leon Bailey Butler; נולד ב-9 באוגוסט 1997 בקינגסטון שבג'מייקה) הוא כדורגלן ג'מייקני המשחק בעמדת החלוץ ולעיתים כקשר קיצוני באסטון וילה ובנבחרת ג'מייקה.
קריירת מועדונים

ביילי התחיל את הקריירה שלו באקדמיה של פיניקס אולסטארס תחת השגחתו של אביו המאמץ, קרייג באטלר. בשנת 2011 אביו חיפש באירופה קבוצה לבנו הביולוגי, קייל, וללאון ביילי. הם נדדו במדינות כמו אוסטריה, גרמניה והולנד עד שעצרו בבלגיה, בקבוצת גנק שם ביילי נבחן בתחילת שנת 2012. גנק התרשמה מיכולותיו, אבל בגלל תקנון השחקנים הצעירים המחמיר של פיפא, הם לא יכלו להציע לו חוזה בגיל כזה צעיר. משום כך, גנק החתימה את ביילי בהסכם טיוטה כשהיה רק בן 15, דבר שמותר בבלגיה. ביילי עבר לגור בבית קרוב לגנק. אביו עזב למקסיקו, כדי לעבור באופן רשמי לבלגיה, הוא נעדר במשך ארבעה חודשים, שלפי דבריו אמר שבכלל נחטף. במשך ארבעת החודשים האלה המועדון טיפח את הילדים הצעירים, שבאותה תקופה היו חסרי הורים. כאשר באטלר חזר לגנק, הם כבר היו צריכים לסגת מהעסקה הזו, מה שגרם לו לפנות לקבוצה בלגית אחרת, סטנדרד לייז', אך העברתו של ביילי לקבוצה לא אושרה משום שלבאטלר לא הייתה אשרת עבודה. כתוצאה מכך, הם לא יכלו להישאר בבלגיה והם חזרו לג'מייקה, אך לעיתים שבו לאירופה, כשבאטלר מציע את שחקניו לקבוצות אירופאיות. עם אייאקס הוא הגיע לחוזה מילולי באוקטובר 2013, אך שוב ההעברה לא התממשה. חוקי פיפא לא איפשרו לשחקן מתחת לגיל 18 לחתום בחוזה מקצועי בעבור קבוצת כדורגל. בתחילת שנת 2015 ביילי מצא את עצמו חותם בקבוצת א.ס. טרנצ'ין הסלובקית.
ביילי הצטרף בסופו של דבר לגנק בשנת 2015 כאשר הפך לבן 18. את הופעת הבכורה שלו בליגה הבלגית ערך ב-21 באוגוסט 2015 בהפסד החוץ 1–3 לסיינט טרוידן כאשר עלה מהספסל בדקה ה-62. את שערו הראשון כבש שלושה חודשים מאוחר יותר נגד לוון. בסוף עונת 2015/16 הוא זכה בתואר "השחקן הצעיר המצטיין של העונה".
בחלון העברות של עונת 2016/17 חתם ביילי בשורות באייר לברקוזן מהבונדסליגה בעבור 20 מיליון אירו, לאחר שהיה מחוזר על ידי מנצ'סטר יונייטד וצ'לסי. ב-7 בפברואר ערך את הופעתו הבכורה בהפסד 1-0 להמבורג. ב-11 באוגוסט 2017 הבקיע את שערו הראשון בקבוצה בניצחון 3-0 על קרלסרוהה בגביע.
ב-4 באוגוסט 2021 חתם ביילי לארבע שנים באסטון וילה. ב-18 בספטמבר כבש שער בכורה בניצחון 0-3 על אברטון.
קריירה בינלאומית

ביילי החל לשחק בנבחרת ג'מייקה בשנת 2019, ונכלל בסגל הנבחרת לטורנירים גביע הזהב 2019, גביע הזהב 2021 וגביע הזהב 2023.
נכלל בסגל נבחרת ג'מייקה לטורניר קופה אמריקה 2024, אולם סירב לזימון ונגרע מהסגל.
תארים

השחקן הצעיר המצטיין של העונה בליגה הבלגית: 2015/16
הערות שוליים

↑  טרנצ'ין מחתימה שני שחקנים ג'מייקנים מרשימים
↑  Bailey included in Reggae Boyz squad for Copa America באתר Jamaica Observer, ‏ 12 ביוני 2024 (באנגלית)
↑  Sports Desk, Leon Bailey snubs Jamaica after being named in Reggae Boyz Copa America squad, sportsmax.tv (באנגלית בריטית)
↑  Ian Burnett, Reggae Boyz coach dismisses Leon Bailey drama, focuses on Copa America, CNW Network, ‏2024-06-15 (באנגלית אמריקאית)
| נבחרת ג'מייקה – גביע הזהב 2023 |
| --- | --- | --- |
|  1 בלייק •  2 למביקיסה •  3 למברט •  4 בל •  5 פינוק •  6 ברנרד •  7 ביילי •  8 ג'ונסון •  9 ברק •  10 דקורדובה-ריד •   11 ניקולסון •  12 גריי • 13 בויס-קלארק •  14 ריצ'רדס • 15 לטיבודיר • 16 פאריס • 17 לואו • 18 אנטוניו • 19 מריאפה • 20 לורנס • 21 בראון • 22 ראסל • 23 ווייט • מאמן: האלגרימסון |  1 בלייק •  2 למביקיסה •  3 למברט •  4 בל •  5 פינוק •  6 ברנרד •  7 ביילי •  8 ג'ונסון •  9 ברק •  10 דקורדובה-ריד •   11 ניקולסון •  12 גריי • 13 בויס-קלארק •  14 ריצ'רדס • 15 לטיבודיר • 16 פאריס • 17 לואו • 18 אנטוניו • 19 מריאפה • 20 לורנס • 21 בראון • 22 ראסל • 23 ווייט • מאמן: האלגרימסון | ג'מייקה |
תיאודורוס מסיקיון

| --- | --- |

הקדוש תיאודורוס מסיקיון
 לידה:  תאריך לא ידוע בימיו של יוסטיניאנוס הראשון הכפר סיקיון, גלטיה
 פטירה:  22 באפריל בשנת 613 הכפר סיקיון, גלטיה
 שם לידה:  Θεόδωρος 
 מדינה:  האימפריה הבזינטית
 תפקיד:  נזיר, סגפן ובישוף
 תואר:  בישוף אנסטסיאופוליס
 השקפה דתית:  נצרות 
 
תיאודורוס מסקיון, (Theodore of Sykeon), היה קדוש, סגפן ובישוף ביזנטי, שחי בין המחצית הראשונה של המאה השישית עד שנת 613, היא השנה השלוש עשרה לשלטונו של הקיסר הרקליוס. קורות חייו, לידתו ומורשתו מתוארים באופן מפורט, בהגיוגרפיה שלו, אותה חיבר תלמידו ג'ורג', כומר והגמון הנזורה בסיקיון. חיבור זה על חייו של תיאודורוס הקדוש כולל בתוכו את פעולותיו כנזיר וסגפן וכן את תרומתו לחברה דרך שימוש בסגולותיו העל-טבעיות. לפי חוקרים מסוימים מקור זה אף מכיל מידע בעל ערך בבחינת חיי הכפר, הטופוגרפיה והיסטוריה פוליטית, בתקופה הביזנטית, ובתקופת שלטונו של הקיסר הרקליוס.
לידתו וראשית חייו

תיאודורוס היה בנה הבלתי חוקי של זונה בשם מריה, אשר הייתה גם בעלת פונדק בדרך ראשית באימפריה. אביו היה שליח הקיסר, אדם בשם קוסמאק מקונסטנטינופול, שעבד כאקרובט גמלים בהיפודרום. נולד בימיו של הקיסר הרומי יוסטיניאנוס הראשון, בסיקיון, כפר במרכז גלטיה, באסיה הקטנה, אשר היה תחת השלטון הביזנטי והיווה כפר מעבר לדרך ראשית באימפריה. בכפר זה גם חי עם אמו, דודתו וסבתו בפונדק מקומי ופעל כסגפן, נזיר וקדוש מקומי. הייתה לו אף אחות קטנה בשם בלטה אשר מתוארת בהגיוגרפיה שלו, אשר אהבה ואהדה אותו ואת דרכי האל בהם דבק. היא הראתה גם עניין בדרכו הסגפנית וחיי הפרישות שניהל. בפרק הרביעי במקור זה, מתואר כי לאחר לידתו אמו נטשה את חייה הקודמים. הסיבה לכך היא חזיון שהיה לה לפני לידתו, אשר בביקור אצל אב קדוש, וכן אצל כמוהו גם תאודוסיוס שמונה לבישוף של העיר אנסטסיאופוליס באותו זמן, אלו פירשו את החיזיון כמעיד על כך שיולד לה בן שיהיה לאדם גדול בעל ערך אלוהי ורוחני שיהיה מיוחד בחייו, משם מחליטה מריה לשנות את אורכות חייה. כשהיה בערך בן שש, רצתה אמו לשלוח את תיאודורוס לבירת האימפריה קונסטנטינופול כדי שייכנס לשירות הקיסר. לאחר התגלות של הקדוש ג'ורג' אליה, אשר הורה לה לא לשלוח אותו כי נועד לעסוק בעבודת האל, היא ויתרה על התוכנית שלה.
אמו שלחה אותו ללמוד אצל מורה בכפר, והוא הראה כבר בגיל צעיר סימנים להיותו ילד מיוחד, למשל באופן שבו התנהל עם הילדים בבית הספר,
He was beloved by all and in his daily life became known to all for his virtues [...] whenever any dispute arose in their games, he at once withdrew and through his actions put an end to it
וכן בעניין הרב שלו בלמידה וכן בהעמקה ברעיונות הנוצרים הנפרשים לפניו, עולים גם מתוך היכרותו עם אדם בשם סטפן, טבח הפונדק בו חי עם אמו. הוא התעניין באורחות חייו הייחודיות, במנהגו להביא את כל הכסף שקיבל מנשות הפונדק ואנשים אחרים לכנסיות בהן התפלל, וכן במנהגו לא לאכול דבר עד הערב במהלך הצום גם כאשר בישל.
The boy noticing this abstinence was moved by divine love and desired to copy Stephen's mode of life
ימיו כנזיר וסגפן

תיאודורוס אכן דבק באורך חייו של סטפן ואף הוא נהג שלא לאכול במהלך היום ולחלוק אתו את החיטה והמים שלו אותם נהג מי ערב לאכול. במקור אודותיו ישנו תיאור של הקושי של אמו להבין את התנהלותו והניסיון שלה ושל הסובבים, כולל סטפן עצמו בשלב מסוים, לגרום לו לאכול עוד ירקות ואוכל של ממש.
בשלב מסוים החל לצאת באופן קבוע אל מעלה הגבעה הסמוכה לכפר שם אל מקדשו של הקדוש ג'ורג', שם היה יושב ועוסק בחקר של כתבי הקודש. אמו הייתה מוטרדת מהתנהלותו, הוא לא אכל והיה נעלם לשעות במעלה הגבעה, אך למרות כל איומיה והפצרותיה בו, לא הצליחה לגרום לו להפסיק לצאת אל ייעדו הקבוע, או להפר את כללי ההתנזרות שקבע לעצמו.
בנוסף להתנהלותו הסגפנית והתנהלותו בדרך חיים של נזיר, הוא התחיל להסתגר בתוך אחד ממרתפי ביתו לזמנים, ונהג לא לדבר עם אף אחד, אלא התפלל לאלוהים בלבד. תיאודורוס נותר נאמן לפעולות של טיהור וביטול עצמי, הוא חיי שנתיים במערה תת-קרקעית ולאחר מכן בכלוב ברזל. את יצירת כלוב הברזל מתאר תלמידו בהגיוגרפיה שלו. משוער כי הורה להכין בכפר בשם מוסינא, שם אנשי הכפר המאמינים הביאו את הכלים החקלאיים שלהם על מנת שניתן יהיה לבצע את בקשתו, וכך נבנה אותו כלוב.
פעולותיו הציבוריות כקדוש בעל יכולות על טבעיות

באמצעות תפילותיו של הקדוש, נרפאו הסובלים מצרעת, והשדים גורשו ונעלמו ממחוזות שלמים. ישנם תיאורים מפורטים של הוראותיו אל האנשים אותם מרפא ולהם עוזר. לפי דברי תלמידו ג'ורג' כל האנשים החיים בכפרים ובאזור רואים בו קדוש שבעל יכולות על-טבעיות אשר משתמש בהם בכדי לעזור להם ולהצילם. דבר מעניין הוא השימוש בכוחותיו ויכולתיו בדברים שאינם גובלים רק במרפא, הצלת יבול וגירוש חיות רעות ושדים ולא בפעולות על-טבעיות מובהקות שניתן להצביע עליהם. הוא עוזר לזוגות עם נישואיהם וקשיי פוריות אם ישנם, בחיבורו ג'ורג' תלמידו מספר כי גם הוריו שלו הגיו אל תיאודרוס לאחר קשיים בהבאת ילדים לעולם והוא טוען כי בזכותו הוא נולד .
למרות השימוש באותם מוטיבים על-טבעיים, ישנו קשר משמעותי גם להשכלה, תיאור של שקדנותו בלמידה והכרת כתבי קודש אשר את הבנתו אותם הוא מדגיש בציטוט משפטים מכתבי קודש.
המקור על הרקע בימי פעולתו > על החיים בכפר

מתוך כתבו ניתן ללמוד על האופן בו חיו וחשבו אנשי הכפר בימים אלו, ניתן לראות בתקופה זו את ראשיתה של התפשטות ממשית של אנשים אשר מקדישים חייהם לדת, כמו סטפן, תיאודורוס עצמו, ואנשי דת אחרים בהם נתקל. ישנו תיעוד של דבריהם תפיסת חייהם ואמונותיהם של אנשי הכפר והחברה באותם ימים. כמו כן החיבור מציג את המציאות זווית של אדם החי בכפר באותה תקופה. ראשית ישנה הצגה של הכרה בסיסית ואי הבנה מוחלטת של רבדים מסוימים בדת, בתגובותיהן של אמו ודודתו אשר דואגות ומפצירות בו להפסיק עם התנהלותו הזרה. כמו כן בתגובתן של סבתו ואחותו מוצג העניין בהכרת וקיום הנצרות. כמו כן ישנו תיאור של רעיון חסות מאוד משמעותי להתפתחות הנצרות, במהלך חייו והתקדמותו של תיאודורוס בחיי הדת מסגפן לנזיר ואף לבל תואר של קדוש של ממש, תמיד הוא נתון תחת חסות אלו אשר מכוונים אותו ומהווים לו דוגמה ביחס לנצרות.
כמו כן המקור מציג את אורכות החיים של אמו, דודתו ואחותו בפונדק בו חי, והאנשים העוברים ושבים אליו. למשל סטפן טבח המועסק בפונדק, ישנו גם תיאור של העסקת עבדים ואנשים נוספים. ישנו תיאור של חייה של אמו כאישה בעלת מקום ועסק באופן בו היא יכולה להיות מבוססת דיו ואינה רק זונה. תיאור זה אינו ישיר אך משתמע מתוך התיאור של ההתנהלות בפונדק.
כמו כן ישנו תיאור טופגרפי של האזור, המרחק בין מקומות, מקדשים מנזרים, כפרים ויישובים מקומים בהם ובר. כמו כן ישנו תיאור המסעות אליהם יצא בירושלים, קונסטנטינופול וסוזפוליס (היום סוזופול, עיירה בבולגריה). ישנו פירוט של ממש על אודתו ביקורו בירושלים, הכנסיות והמקומות הקדושים בהם מבקר וכן עזרתו לאנשים בצרה אשר זקוקים לו.
המקור על הרקע בימי פעולתו > על המצב הפוליטי

בימיו של תיאודורוס התקיים המרד של הרקליוס נגד אחיו של הקיסר פוקאס, הקיסר קומנטיולוס. לגבי עמדתו של תיאודורוס בזמן המחלוקת אין אמירה ברורה, אך ידוע כי הוא אחראי להצלה של בנו של קומנטיולוס.
נטען כי הרקליוס בשנת 613,שנתו האחרונה לחייו, ביקש את ברכתו של תיאודורוס בלחימה בפרסים. תיאודורוס בירך אותו והזמין אותו לארוחת ערב, אך הרקליוס סירב מפני שדאג לגבי הזמן והמתח בו נמצא בשל הקרב בפרסים. תיאודורוס טען כי אי קבלת מתנותיו היוותה סימן לתבוסת האיפריה, ואכן, הרקליוס הפסיד בקרב באנטיוכיה.
המקור על הרקע בימי פעולתו > על רעיון הקדושה והמוטיבים העל-טבעיים

בתיאור ילדותו ישנו תיאור של מאבק מתמשך בין כוחות טובים אותם מייצג הוא וכוחות רעים חיצונים. לאחר שהחלים מהמגפה היה מגיע הקדוש גורג אליו בלילות בחלומותיו, בלילתו הראשונים הוא הגיע בדמותו של סטפן, ואחר כך, בדמותו שלו עצמו לחזור להתפלל עם שחר במקדשו. מכיוון שהיה יוצא בלילות הוא נתקל במה שנקרה פיתויים שנגרמו על ידי השדים, המוכנים אויבי האמת, אך הוא ניצח את אותם שדים בכוחו הרוחני הנעלה. תיאור זה של כוחות על טבעיים ונוספים אשר הגיעו בהמשך מאפיינים את המעבר בין צורות ותפיסות רחוניות באותה תקופה.
ישנו תיאור של שטן אשר מתגרה בו, כבר מילדותו בכך שמשתלט על אחד מחבריו, והענקת שמות מהמיתולוגיה הקלאסית לשדים וכוחות על-טבעיים מרושעים. ניתן לראות בתיאורים אלו של מלחמתו ביצורים ושדים המוצגים, דגומא ומייצג למאבק הנצרות באמנות הפאגניות.
לפי המקור תיאודורס חלה בגיל עשר לאחר שנדבק במגפה שהייתה, הוא היה לפי התיאור על ערש דווי, אך ניצל בזכות אייקון של ישו הוא נלקח למקדש הקדוש יוחנן המטביל ליד הכפר, ומעליו היה תלוי צלב של המשיח. בעודו סובל טיפות טל נפלו עליו מהאייקון, והוא השתחרר מסבלו, התאושש וחזר לביתו. מקרה זה מציג את האמונה והמסורת שהתפתחה בנוגע ליכולתם הסגולית של סמלי אייקון הקשורים לאנשים קדושים.
המורשת של תיאודורוס

תיאודורס בנה את כנסיית המלאך מיכאל, ייסד מנזר בסיקיון ונבחר להיות הבישוף של אנסטנטינופול, אך לאחר כה זמן הוא פרש מתפקיד זה כדי לחזור למנזר שלו. יוחס לו ערך מיוחד כבר במהלך חייו מכיוון שתיאדורוס נותר תחת חסותו והגנתו של הקדוש ג'ורג'.
לאחר מותו של תיאודורוס, שרידיו שנהיו לאייקון קדושה לצורך ריפוי ועזרה לאנשים, הובאו לקונסטנטינופול על מנת להגן עליהם במלחמתם עם פרס. השרידים נועדו להגן על העיר.
דמותו הקדושה של תיאודורוס הואדרה גם על ידי אחרים כמו ג'וסף ההמנוגרף (joseph the hymnographer) וניקאפאוס (nikephoros) שומר הכלים של המשרד הכניסיתי (skeuophylax) בכנסית בלכרנאי.
הערות שוליים

1 2 3 4 5 6  Charles A. Frazee, The Oxford Dictionary of Byzantium. Edited by Alexander P. Kazhdan , New York: Oxford University Press, 1991. 3 vols. xxxi + 2232 pp. $225.00., Church History 61, 1992-06, עמ' 241–243 doi: 10.2307/3168272
1 2  Internet History Sourcebooks, sourcebooks.fordham.edu
1 2 3 4 5 6  Internet History Sourcebooks, sourcebooks.fordham.edu
1 2 3  {{{מחבר}}}, Walter E. Kaegi. <italic>Heraclius Emperor of Byzantium</italic>. New York: Cambridge University Press. 2003. Pp. xii, 359. $70.00, The American Historical Review, 2004-04 doi: 10.1086/ahr/109.2.584
| --- | --- |
בקרת זהויות :  NLI: 987009156784005171  GND: 100962432  ISNI: 0000 0001 3905 3028  LCCN: n82011959  NLG: 45636  NTA: 070850194  SUDOC: 027857328  VIAF: 141474343   WorldCat (עם VIAF): 141474343
לוחמת (סרט)

| --- | --- |

 בימוי:  דוד וננדט 
 תסריט:  דוד וננדט 
 עריכה:  אנדראס וודרשקה 
 שחקנים ראשיים:  אלינה לבשין Winnie Böwe Rosa Enskat קלאוס מנכן Hanna Binke אווה פראוס Gerdy Zint Lukas Steltner ילה האסה סייד אחמד Ramona Kunze-Libnow 
 מוזיקה:  Johannes Repka 
 צילום:  Jonas Schmager 
 מדינה:  גרמניה 
 שיטת הפצה:  וידאו על פי דרישה 
 הקרנת בכורה:  28 ביוני 2011
 משך הקרנה:  103 דקות
 שפת הסרט:  גרמנית
 סוגה:  סרט דרמה 
 דף הסרט ב־IMDb
 
לוחמת (בגרמנית: Kriegerin) הוא סרט קולנוע גרמני משנת 2011 בבימויו של הבמאי הגרמני דייוויד וונדט (DavidWnendt), העוסק בסיפורה של גלוחת ראש נאו נאצית בגרמניה, בכיכובה של השחקנית הגרמנייה אלינה לבשין.
עלילה

סיפורה של מריסה מתחיל על ידי חינוכה הגזעני שקיבלה מהסבא אשר שירת כחייל במלחמת העולם השנייה בצבא הגרמני, עם השנים החולפות היא מפתחת אידאולוגיה קיצונית ומסתובבת בחברת גלוחי ראש נאו נאצים. בן זוגה בעלילה הוא נאו נאצי קיצוני אלים ביותר הסוחף את מריסה לחוויות אלימות נגד מהגרים ותושבים זרים בגרמניה, דבר הגורם למאסרו לזמן מה. במהלך הסרט נוצר קשר בין מריסה לרסול בחור צעיר ממוצא אפגני לאחר שזו תוקפת אותו ואת חברו בתאונת פגע וברח, מלווה ברגשות אשם עוזרת מריסה לרסול להתמודד עם קשיי היום יום יחד עם עזרה כספית למטרת הסעה לא חוקית דרך הים לשוודיה, שם מחכים קרובי משפחתו של רסול לאמצו אליהם כבן משפחתם. עם הזמן עובר במריסה שינוי בתפישת עולמה הקיצוני, ואט אט היא משנה את דרכיה הקיצוניות, ומתנערת מכל חבריה הקיצוניים.
פסטיבל הסרטים סאו פאולו

הקרנתו הבכורה של הסרט נעשתה בפסטיבל הסרטים הבינלאומי בסאו פאולו בשנת 2011, שם זכתה השחקנית אלינה לבשין בפרס השחקנית הטובה ביותר על תפקידה בסרט.
רשימת שחקנים חלקית

אלינה לבשין בתפקיד מריסה
ילה האס בתפקיד סווניה
סייד אחמד ווזיל מרווט בתפקיד רסול
גרדי זינט בתפקיד סנדרו
לוקס סטלטנר בתפקיד לוקס
קלאוס מנכן בתפקיד הסבא פרנץ
ליוואי קולוויל

ליוואי למאר סמואלס קולוויל (באנגלית: Levi Lemar Samuels Colwill; נולד ב-26 בפברואר 2003 בסאות'המפטון שבאנגליה) הוא כדורגלן אנגלי המשחק בעמדת הבלם בצ'לסי מהפרמייר ליג, ובנבחרת אנגליה עד גיל 21.
קריירת מועדונים

קולוויל גדל במחלקת הנוער של צ'לסי. ב-25 ביוני 2021 הושאל קולוויל למשך עונה אחת להאדרספילד טאון מהפוטבול ליג צ'מפיונשיפ. ב-1 באוגוסט ערך את הופעת הבכורה שלו במועדון, בניצחון על שפילד ונסדיי במסגרת גביע הפוטבול ליג. ב-7 באוגוסט ערך את הופעת הבכורה שלו בליגה, בתיקו 1-1 נגד דרבי קאונטי במסגרת המחזור הראשון. ב-21 באוגוסט הבקיע את שער הבכורה שלו במועדון, בניצחון 2-1 על שפילד יונייטד במסגרת המחזור הרביעי בליגה. בסך הכל ערך 31 הופעות ליגה במדי המועדון, בהן הבקיע שני שערים.
ב-5 באוגוסט 2022 הושאל קולוויל למשך עונת 2022/2023 לברייטון אנד הוב אלביון מהפרמייר ליג. ב-7 באוגוסט ערך את הופעת הבכורה שלו במועדון, בניצחון 2-1 על מנצ'סטר יונייטד במסגרת המחזור הראשון בליגה.
הערות שוליים

↑  Championship loan for Colwill באתר הרשמי של צ'לסי, 25 ביוני 2021 (באנגלית)
↑  Chelsea defender Levi Colwill joins Albion on loan באתר הרשמי של ברייטון אנד הוב אלביון, 5 באוגוסט 2022 (באנגלית)
לוחמת (סרט, 2022)

| --- | --- |

כרזת הסרט
 בימוי:  ג'ינה פרינס-בית'ווד
 הופק בידי:  סרטי טריסטאר אנטרטיינמנט ואן
 תסריט:  דיינה סטיבנס
 עריכה:  טרילין שרופשייר
 שחקנים ראשיים:  ויולה דייוויס תסו מבדו לשאנה לינץ' שילה אטים הירו פיינס-טיפין ג'ון בויגה
 מוזיקה:  טרנס בלנצ'ארד
 צילום:  פולי מורגן
 מדינה:  ארצות הברית ארצות הברית
 חברת הפקה:  סרטי טריסטאר, אנטרטיינמנט ואן, TSG אנטרטיינמנט 
 חברה מפיצה:  Sony Pictures Releasing אנטרטיינמנט ואן
 שיטת הפצה:  וידאו על פי דרישה 
 הקרנת בכורה:  9 בספטמבר 2022
 משך הקרנה:  135 דקות
 שפת הסרט:  אנגלית
 סוגה:  סרט אפי, סרט היסטורי, סרט דרמה, סרט פעולה 
 www.thewomanking.movie
 דף הסרט ב־IMDb
 
לוחמת (באנגלית: The Woman King) הוא סרט קולנוע אמריקאי משנת 2022, מסוגת דרמה היסטורית, אשר בוים על ידי ג'ינה פרינס-בית'ווד. הסרט מספר את סיפורן של האמזונות של דהומיי, יחידה מיוחדת של נשים אשר לחמה בצבא ממלכת דהומיי שבמערב אפריקה.